Α4-0021/95

Απόφαση σχετικά με τις νομικές βάσεις και τα ανώτατα ποσά

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς την αρχή του προϋπολογισμού σχετικά με τις νομικές βάσεις και τα ανώτατα ποσά (SEC(94)1106 - C4-0139/94),

- έχοντας υπόψη τις συζητήσεις της Επιτροπής Συνδιαλλαγής σχετικά με τα προγράμματα Σωκράτης και Νεότητα για την Ευρώπη, της 25ης Ιανουαρίου 1995, όπως αυτές προετοιμάσθηκαν από τριμερή διάλογο μεταξύ των διερευνητών της και εκπροσώπων του Συμβουλίου και της Επιτροπής,

- έχοντας υπόψη την Κοινή Δήλωση του Ευρωπαϊκού Κοινοβουλίου, του Συμβουλίου και της Επιτροπής στις 4 Μαρτίου 1975 για την καθιέρωση της διαδικασίας συνεννοήσεως ((ΕΕ C 89 της 22.4.1975, σ. 1)),

- έχοντας υπόψη την Κοινή Δήλωση του Ευρωπαϊκού Κοινοβουλίου, του Συμβουλίου και της Επιτροπής στις 30 Ιουνίου 1982 όσον αφορά διάφορα μέτρα προκειμένου να διασφαλιστεί καλύτερη λειτουργία της διαδικασίας επί του προϋπολογισμού ((ΕΕ C 194 της 28.7.1982, σ. 1)),

- έχοντας υπόψη τη Διοργανική Συμφωνία της 29ης Οκτωβρίου 1993 ((ΕΕ C 331 της 7.12.1993, σ. 1)),

- έχοντας υπόψη το άρθρο 139 του Κανονισμού του,

- έχοντας υπόψη την έκθεση της Επιτροπής Προϋπολογισμών και τη γνωμοδότηση της Επιτροπής Κοινωνικών Υποθέσεων και Απασχόλησης (Α4-0021/95),

1. εγκρίνει τη συνημμένη κοινή δήλωση[semigr ]

2. αναθέτει στην αρμόδια επιτροπή του, σύμφωνα με το άρθρο 163 του Κανονισμού, να προτείνει εγκαίρως τροποποιήσεις στον Κανονισμό, ιδίως δε στα άρθρα 53 και 54, ούτως ώστε να αντικατοπτρίζεται η νέα κατάσταση που δημιουργείται με την παρούσα συμφωνία όσον αφορά τις προτάσεις που έχουν δημοσιονομικές επιπτώσεις[semigr ]

3. αναθέτει στον Γενικό Γραμματέα του να μεριμνήσει, σε συμφωνία με τον Γενικό Γραμματέα του Συμβουλίου, για τη δημοσίευση των αποτελεσμάτων στην Επίσημη Εφημερίδα[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

ΠΑΡΑΡΤΗΜΑΔΗΛΩΣΗ ΤΟΥ ΕΥΡΩΠΑΟΚΟΥ ΚΟΙΝΟΒΟΥΛΙΟΥ, ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ

τηςσχετικά με την εγγραφή δημοσιονομικών διατάξεων

στις νομοθετικές πράξεις

ΤΟ ΕΥΡΩΠΑΟΚΟ ΚΟΙΝΟΒΟΥΛΙΟ, ΤΟ ΣΥΜΒΟΥΛΙΟ ΚΑΙ Η ΕΠΙΤΡΟΠΗ,

Εκτιμώντας :

ότι στην κοινή δήλωση της 30ής Ιουνίου 1982 ορίζεται ότι «προκειμένου να δοθεί στη διαδικασία του προϋπολογισμού η πλήρης σημασία της, πρέπει να αποφεύγεται ο καθορισμός των ανώτατων ποσών με κανονισμό, καθώς επίσης και η εγγραφή στον προϋπολογισμό ποσών πέραν των πραγματικών δυνατοτήτων εκτέλεσης» ((ΕΕ αριθ. C 194 της 28.7.1982, σ. 1.)),

ότι οι διατάξεις της διαδικασίας του προϋπολογισμού θα πρέπει, σύμφωνα με δήλωση που προσαρτάται στη διοργανική συμφωνία της 29ης Οκτωβρίου 1993 ((ΕΕ αριθ. C 331 της 7.12.1993, σ. 1.)), να επανεξεταστούν «κατά τη διακυβερνητική συνδιάσκεψη που προβλέπεται για το 1996, ούτως ώστε να υπάρξει διοργανική συνεργασία υπό μορφήν εταιρικής σχέσης»,

ΔΗΛΩΝΟΥΝ :

1. Νομοθετικές πράξεις που αφορούν τα πολυετή προγράμματα τα οποία θεσπίζονται με συναπόφαση.

Οι πράξεις αυτές περιλαμβάνουν διάταξη στην οποία ο νομοθέτης καθορίζει το χρηματοδοτικό πλαίσιο του προγράμματος για όλη τη διάρκειά του.

Το ποσόν αυτό αποτελεί προνομιακή αναφορά για την αρμόδια επί του προϋπολογισμού αρχή στο πλαίσιο της ετήσιας διαδικασίας του προϋπολογισμού.

Η αρμόδια επί του προϋπολογισμού αρχή και η Επιτροπή, όταν καταρτίζει το προσχέδιο προϋπολογισμού (ΠΠ), αναλαμβάνουν την υποχρέωση να μην αποκλίνουν από το ποσόν αυτό, εκτός εάν προκύψουν νέες, αντικειμενικές και διαρκείς περιστάσεις οι οποίες αιτιολογούνται ρητώς και επακριβώς.

2. Νομοθετικές πράξεις που αφορούν τα πολυετή προγράμματα τα οποία δεν υπάγονται σε συναπόφαση

Οι πράξεις αυτές δεν περιλαμβάνουν «ποσό που κρίνεται αναγκαίο».

Σε περίπτωση που το Συμβούλιο προτίθεται να εισαγάγει δημοσιονομική αναφορά, αυτή έχει χαρακτήρα ενδεικτικό της βούλησης του νομοθέτη και δεν επηρεάζει τις αρμοδιότητες της αρμόδιας επί του προϋπολογισμού αρχής, όπως ορίζονται στη συνθήκη. Σχετική μνεία θα γίνεται σε κάθε πράξη που περιέχει τοιαύτη δημοσιονομική αναφορά.

Εάν το εν λόγω ποσόν έχει αποτελέσει αντικείμενο συμφωνίας στο πλαίσιο της διαδικασίας συνεννόησης που προβλέπεται στην κοινή δήλωση της 4ης Μαρτίου 1975 ((ΕΕ C 89 της 22.4.1975, σ. 1.)), θα θεωρείται ποσόν αναφοράς κατά την έννοια της παραγράφου 1 της παρούσας δήλωσης.

3. Το δημοσιονομικό δελτίο του άρθρου 3 του δημοσιονομικού κανονισμού, εκφράζει σε δημοσιονομικά μεγέθη τους στόχους του προτεινόμενου προγράμματος και περιλαμβάνει χρονοδιάγραμμα για τη διάρκεια του προγράμματος. Αναθεωρείται ενδεχομένως κατά την κατάρτιση του ΠΠ, λαμβάνοντας υπόψη την πορεία εκτέλεσης του προγράμματος. Το εν λόγω αναθεωρημένο δελτίο διαβιβάζεται στην αρμόδια επί του προϋπολογισμού αρχή μαζί με το ΠΠ.